Organic Light-Emitting Diode (OLED) displeje sú zložené z tenkých vrstiev organického materiálu. Najčastejšie sa využívajú v malých zariadeniach ako sú MP3 prehrávače, mobilné telefóny či PDA. Vyrábať veľké uhlopriečky je zatiaľ náročné. Do budúcnosti sa však s OLED televízormi a displejmi počíta ako s nástupcom LCD. Výhody OLED oproti LCD: dokážu zobraziť viac než 16 miliónov farieb, veľmi dobrý zorný uhol, vysoký kontrast a jas, minimálna spotreba prúdu (pretože nie je potrebné podsvietenie), rýchla odozva, ľahko sa čítajú aj za denného svetla, môžu byť ohýbateľné či inak tvarovateľné.